2 
সারদামঙ্গল। 


পি 





ত 


ডি তি 


রীবিহারিলাল চক্রবর্তী বিরচিত। 


£্বক্নবিব্তিজন্জী ব্রি বিহ্্ী ল ঘরলবাতাঃ | 
ভত্ধ উর লইজ্জা লিশ্বললদি অন্মর্ম নিস 1” 





| শ্যামপুকুর হ্রীট, নম্বর ৩৮। 
নৃতন বাঙ্গালা যন্ত্রে শ্রীযোগেন্ত্রনাথ বিদ্যারত্ব কর্তৃক 
মুদ্রিত ও প্রকাশিত। ট্$ 


সন ১২৮৬। 


চড্-১২৭৭ সালে 'সারদামঙ্গলের, বচন! আরম্ত হইয়া অসম্পূর্ণ অবস্থায় পড়িয়া থাকে, 
১২৮১ সালে “আধ্যদর্শন" পঞ্জে তদবস্থাতেই প্রকাশিত হয়; এক্ষণে সম্পূর্ণ হইল। 


উপহার। 
গীতি। 

[বাগিণী ভৈরবী,--তাল আড়াঠেকা।) 
নয়ন-অমৃতরাশি প্রেয়সী আমার ! 
ীবন-জুড়ান ধন, হৃদি ফুলছার! 

মধুর মৃরতি তব 
ভরিয়ে রয়েছে ভব, 
মুখে সে মুখ-শশী জাগে অনিবার ! 


কি জানি কি ঘুমঘোরে, 
কি চোকে দেখেছি তোরে, 
এ জনমে ভুলিতে রে পারিব না আর! 


তবুও ভুলিতে হবে, 
কি লয়ে পরাণ রবে, 
কাদিয়ে টাদের পানে চাই বারেবার ! 


কুন্থমকানন মন 
কেন রে বিজন বন, 
এমন পুর্ণিমা-নিশি যেন অন্ধকার ! 


হে চন্দ্রমা, কার ছথে 
ক্কাদিছ বিষগ্ন মুখে ! 
অয়ি দিগঙ্গনে কেন কর হাহাকার ! 


হয় তো হলনা দেখা, 

এ লেখাই শেষ লেখা, 
অন্তিম কুন্ুমাঞ্জলি স্নেহ-উপহার,-- 

ধর ধর স্গেহ-উপহার ! 





সারদীমঙ্গল। 


্পোটসপাউসঠাটীির উন স্পা 


প্রথম সর্গ। 


৯ 


গীতি । 
[রাগিমী ললিত,--তাল আড়াঠেকা।] 


ওই কে অমরবাল! দাড়ায়ে উদয়াচলে, 
ঘুমন্ত প্রকৃতি পানে চেয়ে আছে কুতৃহলে ! 
চরণ কমলে লেখা! 
আধ মধ রবি-রেখা, 
সর্ধাঙ্গে গোলাপমাভা, সীমন্তে শ্ুকভার। ছলে। 
যোগে মেন পায় স্ষ্ঠ 
সদয়া করুণামু্ঠি, 
বিতরেন হাসি হাপি শান্তিমধা তূমগলে। 
হয় হয় প্রায় ভোর, | 
ভাঙে ভাঙে দবমঘোর, 
সুস্বপনন্মপিবী উনি, উষারানী সবে বলে। 


সারদামঙগল। 


বিরল তিমির জাল, 
শুভ্র অভ্র লালেলাল, 

মগন তারকারাজি গগনের নীল জলে। 
তরুণ-কিরণাননা 
জাগে সব দিগঙ্গলা, 

জাগেন পৃথিবী দেবী স্থমঙ্গল কোঁলাহলে। 
এস মা উষার সনে 
বীণাপাণি চক্দ্রাননে, 

রাঙা চরণ ছুখানি রাখ হৃদয় কমলে! 


১ 
কে ভুমি ত্রিদিবদেবী বিরাজ হৃদি কমলে ! 
নধর নগনা লতা মগন! কমলদলে। 
মুখখানি ঢল ঢল, 


আলনুথাঁলু কুন্তল, 
সনাল কমল দুটি হাসে বাম করতলে। 


চ 
কপোলে স্থধাংশ ভান, 
অধরে অরুণ হাঁস, 
নয়ন করুণাসিন্ধু প্রভাতের তার স্বলে। 


সারদামঙ্গল। 
তি 
মাথা থুয়ে পয়োধরে 
কোলে বীণা খেল! করে, 
স্বর্গীয় অমিয় স্বরে জানিনে কি কথা বলে। 


৪ 
ভাবতরে মাতোয়ারা, 
যেন পাগলিনী পারা, 
আহ্লাদে আপনা'-হার! মুগুধা মোহিনী, 
নিশাস্তের শুকতীরা, 
াদের স্থধার ধারা, 
মানস-মরালী মম আনন্দ-রূপিণী ! 
তুমি সাধনের ধন, 
জান সাধকের মন, 
এখন আমার আর কোন খেদ নাই মলে! 





৫ 
নাহি চন্দ্র সূর্ধ্য তাঁরা, 
অনল-হিল্লোল-ধারা, 
বিচিত্রবিদ্যুত-দাম-ছ্যতি ঝলমল ; 
তিমিরে নিমগ্ন ভব, 
নীরব নিস্তব্ধ সব, 
কেবল মরুতরাশি করে কোলাহল । 


সারদামঙগল | 
ঙ 

হিমান্ড্রি শিখর পরে 

আঁচম্বিতে আলে করে ূ 
অপরূপ জ্যোতি ওই পুণ্য তপোবনে ! 

বিকচ নয়নে চেয়ে 

হাসিছে ছুধের মেয়ে, 
তামদী-তরুণ-উষ। কুমারীরতন। 

কিরণে ভূবন ভরা, 

হাঁসিয়ে জাগিল ধরা, 
হাদিয়ে জাগিল শুন্যে দিগঙ্গনাঁগণে। 

হাসিল অম্বরতলে 

পারিজাত দলে দলে, 
হাসিল মানস সরে কমল কানন। 


নর 
হরিণী মেলিল আখি, 
নিকুষ্জে কুজিল পাখী, 

বহিল সৌরভময় শীতল সমীর, 
ভাঙ্গিল মোহের ভুল, 
জাগিল মানব কুল, 

হেরিয়ে তরুণ-উধা আনন্দে অধীর । 


সারদামঙ্গল। 
৮ 
অন্বরে অরুণোদয়, 
তলে দুলে দুলে বয় 
তমসা তটিনী-রাণী কুলু কুনু স্বনে; 
নিরখি লোচনলোভ।! 
পুলিন-বিপিন-শোত! 
ভ্রমেন বালীকি মুনি ভাঁবভোলা মনে । 


মি 
শাখি-শাখে রসম্গথে 
ক্রৌঞ্চ ক্রৌন্ধী মুখে মুখে 
কতই সোহাগ করে বলি ছুজনায়, 
হানিল শবরে বাণ, 
নাশিল ক্রৌঞ্চের প্রাণ, 
রুধিরে আগত পাখা ধরণী লুটায়। 


১৩ 
ক্রৌঞ্ধী প্রিয় সহচরে 
ঘেরে ঘেরে শোক করে, 
অরণ্য পূরিল তার কাতর ক্রন্দনে। 
চক্ষে করি দরশন 
জড়িমা-জড়িত মন, 
করুণ-হৃদয় মুনি বিহ্বলের প্রায়; 


সারদামজল । 


সহসা ললাটভাগে 
জ্যোতির্ময়ী কন্য। জাগে, 
জাঁগিল বিজলী যেন নীল নব ঘনে। 


১১ 
কিরণে কিরণময় 
বিচিত্র আলোকোদয়, 
ভ্রিয়মাণ রবি-ছবি, ভূবন উজলে। 
চন্দ্র নয়, সূর্য্য নয়, 
সমুজ্জল শান্তিময়, 
ধধষির ললাটে আজি ন! জানি কি জ্বলে! 


১২ 
কিরণ-মণ্ডলে বসি 
জ্যোতি্ময়ী স্থরূপমী 
যোগীর ধ্যানের ধন ললাটিক! মেয়ে 
নামিলেন ধীর ধীর, 
দাড়ালেন হয়ে স্থির 
মুগ্ধ নেত্রে বাল্মীকির মুখ পানে চেয়ে । 


১৩ 
করে ইন্দ্রধনু-বাঁলা, 
গলায় তারার মালা, 
সীমন্তে নক্ষত্র ভ্বলে, ঝল্মলে কানন; 


সারদামঙ্গল। ১১ 


কর্ণে কিরণের ফুল, 
দৌছুল্‌ ঠাচর চুল 
উড়িয়ে ছড়িয়ে পড়ে ঢাকিয়ে আনন। 


১৪ 
হাঁসিহাসি-শশি মুখী, 
কতই কতই স্থখী! 
মনের মধুর জ্যোতি উছলে নয়নে । 
কু হেসে ঢল ঢল, 
কতু রোষে স্ব স্বল, 
বিলোচন ছল ছল করে প্রতিক্ষণে। 


১৫ 
করুণ ক্রন্দন রোল 
উত উত উতোরোল, 
চমকি বিহ্বল! বাল! চাহিলেন ফিরে ; 
হেরিলেন রক্তমাথ! 
বত ক্রৌঞ্চ ভগ্ন-পাখা, 
কাঁদিয়ে কাদিয়ে ক্রৌঞ্ষী ওড়ে ঘিরে ঘিরে। 


১৬ 
একবার সে ক্রৌক্ধীরে 
আর বার বাল্মীকিরে 
নেহারেন ফিরে ফিরে, যেন উন্মাদিনী ) 


সারদামঙ্গল ! 


কাতরা করুণা-ভরে, 
গান্‌ সকরুণ স্বরে, 
ধীরে ধীরে বাঁজে করে বীণ! বিষাঁদিনী। 


১৭ 
সে শোক-সংগীত-কথা 
শুনে কাদে তরু লতা, 
তমস! আকুল হয়ে কীদে উভরায়। 
নিরখি নন্দিনী-ছবি 
গদ গদ আদি কবি 
অন্তরে করুণা-সিন্ধু উথলিয়া ধাঁয়। 


১৮ 
রোমাঞ্চিত কলেবর, 
টলমল থরথর, 
প্রফুল্ল কপোল বহি বহে অশ্রুজল। 


(হে যোগেন্জ্র! যোগানে 
নু চু ছুনয়নে 
বিভোর বিহ্বল মনে কাহারে ধেয়াও ! 
কমল! ঠমকে হাঁসি 
ছড়ান্‌ রতনরাশি, 
অপাঙ্গে জতঙ্গে আহা ফিরে নাহি চাও! 


মারদামঙ্গল । ১৩ 


ভাবে ভোলা খোল! প্রাণ, 
ইন্দ্রাসনে তুচ্ছ জ্ঞান, 
হাসিয়ে পাগল বলে পাগল সকল। 


১৯ 
এমন করুণ! মেয়ে 
আছে ধাঁর মুখ চেয়ে, 
ছলিতে এসেছ তারে কেন গো চপল! ! 
হেরে কন্যা করুণায় 
শোক তাপ দূরে যায়, 
কি কাজ-_-কি কাজ তার তোমায় কমল! 


রঃ 
এস মা করুণারাণী, 
ও বিধু-বদন-খানি 

হেরি হেরি আখি ভরি হেরি গে! আবার; 
শুনে সে উদার কথ! 
জুড়াক্‌ মনের ব্যথা, 

এস আদরিণী বাণী সমুখে আমার ! 


যাও লক্ষ্মী অলকায়, 
যাও লক্ষ্মী অমরায়, 
এস না এ যোগী-জন-তপোবন-স্থলে ! 


৪ 


সারদামঙগল। 
২১ 
ব্রহ্মার মানস সরে 
ফুটে ঢলঢল করে 
নীল জলে মনোহর স্বর্ণ-নলিনী, 
পাদপদ্ম রাখি তায় 
হাঁসি হাসি ভাসি যায় 
ঘোড়শী রূপমী বাঁম! পুণিমা-যাঁমিনী। 


২ 
কোটি শশী উপহাসি 
উথলে লাবণ্য রাশি, 
তরল দর্পণে যেন দিগন্ত আবরে ; 
আচম্বিতে অপরূপ 
রূপসীর প্রতিরূপ 
হাঁসি হাসি ভাঁসি ভাঁমি উদয় অন্বরে। 


২৩ 
ফটিকের নিকেতন, 
দশ দিকে দরপণ, 
বিমল সলিল যেন করে তক্‌ তক্‌ ; 
স্থন্দরী ঈীড়ায়ে তায় 
হানমিয়ে যে দিকে চায় 
সেই দিকে হাঁসে তাঁর কুহকিনী ছায়া, 


সারদামল। ১৫ 


নয়নের সঙ্গে সঙ্গে 
ঘুরিয়া বেড়ায় রঙ্গে, 
অবাক দেখিলে, হয় অমনি অবাক) চক্ষে পড়েনা পলক। 
তেমনি মানস সরে 
লাবণ্য-দর্পণ-ঘরে 
ঈাড়ায়ে লাবণ্যময়ী দেখিছেন মায়া ।_ 


২৪ 
যেন তারে হেরি হেরি, 
শুন্যে শৃশ্যে ঘেরি ঘেরি, 
রূপসী টাদের মালা ঘৃরিয়া বেড়ায় ; 
চরণ কমল তলে 
নীলনভ নীলজলে 
কাঞ্চন-কমলরাঁজি ফুটে শোভা পায়। 


৫ 
চাহিয়ে তাদের পানে 
আনন্দ ধরে না প্রাণে, 
আনত আননে হাসি জলতলে চান ; 
তেমনি রূপসী-মাঁল! 
চারি দিকে করে খেলা, 
অধরে ভুল হাসি আনত বয়ান। 


১৩ 


সারদামঙগল। 
৬ 


রূপের ছটায় ভুলি 
শ্বেত শতদল তুলি 
আদরে পরাতে যাঁন শীমস্তে সবার, 
তারাও তাহারি মত 
পদ্ম তুলি যুগপত 
পরাতে আসেন সবে সীমন্তে তীহার। 


২৭ 
অমমি স্বপন প্রায় 
বিভ্রম ভাঙিয়া যায়, 
চমকি আপন পানে চাহেন রূপমী) 
চমকে গগনে তাঁরা, 
ভূধরে নির্ঝর ধারা, 
চমকে চরণ তলে মাঁনস-সরসী। 


২৮ 
কুবলয়'বনে বসি 
নিকুঞ্জ-শারদশনী 
ইতস্তত শত শত স্ুরসীমস্তিনী 
সঙ্গে সঙ্গে ভামি যায়, 
অনিমেষে দেখে তায় 
যৌগাপসনে যেন সব বিহ্বল যোগিনী। 


মারদামঙ্গল। ১৭ 
৯ 
কিবে এক পরিমল 
বহে বছে অবিরল ! 
শাস্তিময়ী দিগঙ্গন! দেখেন উল্লাসে। 
শৃন্যে বাজে বীণা বাঁশী, 
সৌদামিনী ধায় হাসি, 
সংগীত অম্বত-রাশি উথলে বাতাসে । 


তীরে ঘেরে, যোড় করে 

অমর কিন্নর নরে 
সম স্বরে স্তব করে, ভাসে অশ্রুজলে-__ 
অমর কিন্র নরে ভাসে অশ্রজলে ॥ 





তোমারে হৃদয়ে রাখি 
সদানন্দ মনে থাকি, 

শ্মশান অমরাবতী ছু-ই ভাল লাগে ; 
গিরিমালা, কুগ্জবন, 

যখন যেখানে যাই, যাও আগে আঁগে। 


জাগরণে জাগ হেসে, 
ঘুমালে ঘুমাও শেষে, 
স্বপনে মন্দারমাল। পরাইয়ে দাও গলে ॥ 


১৮ সারদামঙ্গল। 
৩১ 
যত মনে অভিলাষ, 
তত তুমি ভালবাস, 
তত মন প্রাণ ভোরে আমি ভালবাসি ; 
ভক্তি ভাবে এক তানে 
মজেছি তোমার ধ্যানে) 
কমলার ধনমীনে নহি অভিলাধী। 


থাক হৃদে জেগে থাক, 
রূপে মন ভোরে রাখ, 
তপোবনে ধ্যানে থাকি এ নগর-কোলাহলে ॥ 


৩২ 
তুমিই মনের তৃপ্তি, 
তুমি নয়নের দীপ্তি, 
তোমা-হার! হ'লে আমি প্রাণ-হাঁরা হই; 
করুণা-কটাক্ষে তব 
পাই প্রাণ অভিনব 
অভিনব শান্তিরসে মগ্ন হয়ে রই। 


যে ক দিন আছে প্রাণ, 
করিব তোমায় ধ্যান, 
আনন্দে ত্যেজিব তনু ও রাড চরণতলে ॥ 


সারদামঙ্গল । ১৯ 
অদর্শন হ'লে তুমি, 
ত্যেজি লোকালয় ভূমি, 
অভাগ! বেড়াবে কেদে নিবিড় গহনে ; 
হেরে মোরে তরু লতা 
বিষাদে কবে না কথা, 
বিষণ কুম্থম কুল বন-ফুল-বনে। 
“হ! দেবী, হা দেবী, বলি 
গুপ্তরি কীদিবে অলি ) 
নীরবে হরিণীবাল! ভাঁসিবে নয়নজলে ॥ 


৩৪ 
নির্ঝর বর্ধর রবে 
পবন পূরিয়ে যবে 
আঘোষিবে স্থরপুরে কাঁননের করুণ ক্রন্দন হাহাঁকার, 
তখন টলিবে হায় আসন তোমার, 
হায় রে তখন মনে পড়িবে তোমার ! 
হেরিবে কাননে আসি 
অভাগার ভন্মরাশি, 
অথব৷ হাড়ের মালা, বাতাসে ছড়ায় ; 
করুণ! জাগিবে মনে, 
ধার! ববে ছুনয়নে, 
নীরবে দীড়ায়ে রবে, প্রতিমার প্রায়। 


সারদামঙ্গল। 
৩৫ 
ভেবে সে শোকের মুখ 
বিদ্রে আমার বুক, 
মরিতে পাঁরিনে তাই আপনার হাতে; 
বেঁধে মারে, কত সয়! 
জীবন যন্ত্রণাময় 
ছার্খার্‌ চুর্মার্‌ বিনি বজ্াঘাতে। 
অন্তরা জর জর, 
জীর্ণারণ্য চরাঁচর, 
কুস্থমকানন-মন বিজন শবশীন ) 
কি করিব, কোথ। যাব, 
কোথা গেলে দেখা পাঁব, 
হৃদ্দি-কমল-বাঁসিনী কোথারে আমার ! 
কোথা সে প্রাণের আলো, 
পুণিমা-চন্দ্রিমাজাল, 
কোঁথ। সেই স্থধামাঁথা সহাস বয়ান! 
কোথা গেলে সপ্জীবনী ! 
মণি-হার! মহা খনি 
অহে! সেই হুদিরাজ্য কি ঘোর আঁধার ! 
সুমি তো৷ পাষাণ নও» 
দেখে কোন্‌ প্রাণে সও, 
অয়ি স্থুপ্রসন্ন হও কাতর পাগলে ! 





ছিতীয় সর্গ। 


(০০ 


গীতি। 


[রাগিনী কালাংড়া,-তাল যং।] 
হারায়েছি_হারায়েছি রে, সাধের স্বপনের ললনা ! 
মানস-মরালী আমার কোথা গেল বলন! ! 
কমল কাননে বালা, 
করে কত ফুলখেল1, 
আহা, তার মালা গাথা হ'ল না! 
প্রিয় ফুলতরুগণ, 
স্থধাকর, মমীরণ, 

বল বলফিরে কিআর পাবন1! 
কেন এল চেতন ! 





আহ! সে পুরুষবর 
না জানি কেমন তর 
াড়ায়ে রজতগিরি অটল ন্থধীর ! 
উদার ললাট ঘটা, 
লোচনে বিজলী ছটা, 
ৰ নিটোল বুকের পাটা, নধর শরীর । 
টু ৩ 


চি 


সারদামলল । 


চর 
সৌম্য মুক্তি কফুত্তি-ভরা, 
পিঙ্গল বন্ষল পরা, 
নীরদ-তরঙ্গ-লীল। জট। মনোহর ; 
শুভ্র অভ উপবীত 
উরস্থলে বিলম্বিত, 
যোঁগপাট। ইন্দ্রধনু রাজিছে স্থন্দর | 


১৪ 
কুস্থমিতা লতা ভালে, 
শ্শ্রুরেখ। শৌভে গালে, 
করেতে অপূর্বব এক কুস্থম রতন ; 
চাহিয়ে ভূবন পানে 
কি যেন উদয় প্রাণে, 
অধরে ধরেন। হাসি-_-শশীর কিরণ। 


৪ 
কি এক বিভ্রম ঘটা, 
কি এক বদন ছটা, 
কি এক উছলে অঙ্গে লাবণ্য-লহরী ! 
মন্দাকিনী আসি কাছে 
থমকে দ্াড়ায়ে আছে, 
থমকে দ্াড়ায়ে দেখে অমর অমরী। 


সারদামঙ্গল। ২৩ 
রা 
নধর মন্দার রাজি 
নবীন পল্লবে সাজি 
দুরে দূরে ধীরে ধীরে ঘেরিয়ে ঈাড়ায়। 
গরজি গভীর স্বরে 
জলধর শিরপরে 
করি করি জয়ধ্বনি চলে দুলে ছুলে। 
তড়িত ললিত বালা, 
করে লুকাচুরি খেলা, 
সহ! সমুখে দেখে চমকে পালায়। 
অপ্পরী বাঁশরী করে 
ঈাড়ায়ে শিখরী পরে 
আনন্দে বিজয় গান গায় প্রাণ খুলে । 
দিগন্গনা কুতুহলে 
সমীর-হিল্লোল ছলে 
বরষে মন্দার-ধার আবরি গগন। 
আমোদে আমোদময়, 
অস্ত উথুলে বয়, 
ব্রিদশ-আলয় আজি আনন্দে মগন। 
জ্যোতির্শায় সপ্ত ধষি 
প্রভায় উজলি দিশি, 
সম্্রমে কুহ্মাঞ্জলি অর্পিছেন পদতলে ॥ 


২৪ 


সারদামঙ্গল | 
৭ 

সে মহাপুরুষ-মেলা, 

সে নন্দনবন-খেলা, 
সে চিরবসন্ত-বিকশিত ফুলহাঁর, 

কিছুই হেথায় নাই; 

মনে মনে ভাবি তাই, 
কি দেখে আসিতে মন সরিবে তোযার ! 


৮ 
কেমনে বা তোম! বিনে 
দীর্ঘ দীর্ঘ রাত্র দিনে 

স্দীর্ঘ জীবন-স্বালা সব অকাতরে, 
করি আর্‌ মুখ চেয়ে 
অবিশ্রাম যাব বেয়ে 

ভাসায়ে তনুর তরী অকুল সাগরে ! 


৯ 
কেন গে! ধরণী রাণী 
বিরস বদনখানি, 
কেন গো বিষণ্ন তুমি উদার আকাশ, 
কেন প্রিয় তরু লতা 
ডেকে নাহি কহ কথা, 


. কেন রে হৃদয় কেন শ্মশান উদাস! 


সারদামঙ্গল । ২৫ 
১০ 
কোন স্থুখ নাই মনে, 
সব গেছে তার সনে; 
খোলে। হে অমরগণ স্বরগের ছার ! 
বল কোন্‌ পদ্মবনে 


লুকাঁয়েছ সংগোপনে, 
দেখিব কোথায় আছে সারদা! আমার ! 


১১ 
অয়ি, একি, কেন কেন, 
বিষণ্ন হইলে হেন! 
আনত আনন শশী, আনত নয়ন, 
অধরে মস্থরে আসি 
কপোলে মিলায় হাসি, 
থর থর ওষ্ঠাধর, ক্ফোরেন! বচন। 


১২ 
তেমন অরুণ-রেখা! 
কেন কুহেলিকাঢাকা» 
প্রভাত-প্রতিম। আজি কেন গে মলিন ! 
বল বল চন্দ্রাননে, 
কে ব্যথ। দিয়েছে মনে, 
কে এমন-_ কে এমন হদয়-বিহীন ! 


২১ 

সারদামঙ্গল । 
১৩ 

বুঝিলাম অনুমানে, 

করুণা-কটাক্ষ দানে 
চাবেন৷ আমার পানে, কবেনাও কথা ; 

কেন যে কবেনা হাঁয় 

হৃদয় জানিতে চায়, 
সরমে কি বাধে বাণী, মরমে বা বাঁজে ব্যথা! 


১৪ 
যদি মর্ধ্মব্যথা নয়, 
কেন অশ্রুধার! বয় ! 
দেববাল। ছলাকল। জানেন! কখন; 
সরল মধুর প্রাণ, 
সতত মুখেতে গান, 
আপন বীণাঁর তানে আপনি মগন। 


১৫ 
অয়ি, হা, সরল! দতী 
সত্যরূপ সরস্বতী ! 
চির-অনুরক্ত ভক্ত হয়ে কৃতাঞ্জলি 
পদ-পন্মাসন কাছে 
নীরবে দড়ায়ে আছে, 
কি করিবে, কোথা যাবে, দাঁও অনুমতি ! 


সারদামঙগল । ২৭ 


স্বরগ-কুহৃম-মালা, 
নরক-স্বলন-স্বালা, 

ধরিবে প্রফুল্ল মুখে মস্তকে সকলি। 
তব আজ্ঞা! স্থুমঙ্গল, 
যাই যাব রসাতল, 

চাঁইনে এ বরমালা, এ অমরাঁবতী ! 


১৬ 
নরকে নারকী-দলে 
মিশিগে মনের বলে, 
পরাণ কাঁতর হ'লে ডাকিব তোমায় ; 
যেন দেবী সেইক্ষণে 
অভাগারে পড়ে মনে, 
ঠেলন! চরণে, দেখো, ভূলন। আমায় ! 


১৭ 
অহহ ! কিসের তরে 
অভাগা নরকে জরে, 
মরু-_ মর-_মরুময় জীবন-লহরী ; 
এ বিরস মরুতৃমে 
সকলি আচ্ছন্ন ধুমে, 
কোথাও এক্টিও আর্‌ নাহি ফোটে ফুল; 


২৮ 


সার দামঙ্গল। 
কভু মরীচিক! মাজে 
বিচিত্র কুম্থম রাঁজে, 
উঃ ! কি বিষম বাজে যেই ভাঙে ভুল! 
এত যে যন্ত্রণ। জ্বালা, 
অবমাঁন অবহেলা, 
তবু কেন প্রাণ টানে ! কি করি, কি করি! 


১৮ 
তেমন আকৃতি, আহা, 
ভাবিয়ে ভাবিয়ে যাহ! 
আনন্দে উন্মত্ত মন, পাগল পরাণ, 
সেকি গো এমন হবে, 
মোর ছুখে হৃখে রবে, 
কাদিয়ে ধরিলে কর ফিরাঁবে বয়ান ! 


১৯ 
ভাবিতে পারিনে আর ! 
অন্ধকার অন্ধকার 
ঝটিকার ঘুর্ণা ঘোরে মাথার ভিতর ; 
তরঙ্গিয়! রক্তরাশি 
নাকে মুখে চোঁকে আসি 
বেগে যেন ভেঙে ফেলে; ধর ধর ধর; 


সারদামঙ্গল। ২৯ 
হও 
ধর, আত্মা, ধৈর্য্য ধর, 
ছিছি একি কর কর, 
মর যদি, মরা চাঁই মানুষের মত ; 
থাকি বা প্রিয়ার বুকে, 
যাই বা মরণ-মুখে, 
এ আমি, আমিই রব; দেখুক জগত। 


২১ 
মহান্‌ মনেরি তরে 
স্বাল। জ্বলে চরাচরে, 
পুড়ে মরে ক্ষুদ্রেরাই পতঙ্গের প্রায় ; 


ভ্বলুক যতই জ্বলে, 
পর জ্বালামাল! গলে, 
নীলকণ-কণ্ঠে ভ্বলে হলাহল-ছ্যুতি ; 


হিমাদ্রিই বক্ষ'পরে 
সহে বজ্র অকাতরে, 
জঙ্গল জ্বলিয়! যায় লতায় পাতায় ; 


অন্তাচলে চলে রবি, ' 

কেমন প্রশান্ত ছবি ! 
তখনো কেমন আহা উদার বিভূতি ! 
৪ 


৩ সারদামঙ্গল | 
২ 
হা ধিক অধীর হেন! 
দেখেও দেখন। কেন 
ছুখে ছুখী অশ্রুমুধী প্রাণপ্রতিমায় ! 
প্রণয় পবিত্র ধনে 
সন্দেহ করোন। মনে, 
নাগরদোলায় দোল। শিশুরি মানায়। 


সারদ। সরল বালা, 
সবেন। সন্দেহ জ্বালা, 
ব্যথা পাবে স্থকোমল হৃদয় কমলে ॥ 


আপাশপাশসীশপাশীপপিপাশাপাশাশিশাশাশিশী 


ভূতীয় সর্গ। 


গীতি । 


[রাগিণী বিতাস,--তাল আড়াঠেকা |] 
বিরাজ সারদে কেন এ ম্লান কমলবনে! 
আজে! কিরে অভাগিনী ভালবাস মনে মনে ! 
মলিন নলিন বেশ, 
মলিন চিকণ কেশ, 
মলিন মধুর-ূর্তি, হাসি নাই চত্ত্রাননে ! 
মলিন কমল-মালা, 
মলিন মৃণাল-বালা, 
আর সে অমৃত-জ্যোতি জলেনাক বিলে চনে ! 
. চির আদরিণী বীণা, 
_ কেন, যেন দীনহীনা 
ঘুমায়ে পায়ের কাছে পড়ে আছে অচেতনে ! 
জীবন-কিরণ-রেখা, 
অন্তাচলে দিল দেখা, 
এ হৃদি-কমল দেষী ফুটিবেন৷ আর ! 
যাও বীগা লয়ে করে, 
ব্রহ্মার মানস সরে, 
রাজহংস কেলি করে ন্ুবর্ণনলিনী মনে। 





৩২ সারদাঁমল । 
১ 
আজি এ বিষগ্র বেশে 
কেন দেখা দিলে এসে, 
কাদিলে কাদালে দেবী জন্মের মতন! 
পুণিমা-প্রমৌদ-আলো, 
নয়নে লেগেছে ভাল; 
২/ মাঝেতে উথলে নদী, ছুপারে ছুজন-_- 
চক্রবাক চক্রবাকী ছপাঁরে ছুজন! 


চর 
নয়নে নয়নে মেলা, 
মানসে মানসে খেলা, 
অধরে প্রেমের হাসি বিষাদে মলিন; 
হুদয়-বীণার মাজে 
ললিত রাগিণী বাঁজে, 
মনের মধুর গান মনেই বিলীন। 


সেই আমি, সেই তুমি, 
সেই এ স্বরগ-ভূমি, 
সেই সব কল্পতরু, সেই কুঞ্জবন ; 
সেই প্রেম সেই স্নেহ, 
সেই প্রাণ, সেই দেহ) 
কেন মন্দাকিনী-তীরে ছুপারে ছুজন ! 


সারদামঙ্গল। ৩৩ 


৪ 
আকুল ব্যাকুল প্রাণ, 
মিলিবারে ধাবমান ; 
কেন এসে অভিমান সমুখে উদয় 1 
কান্তি-শাস্তি-ময় তনু, 
অপরূপ ইন্দ্রধনু, 
তেজে যেন ভ্বলে মন, অটল-হৃদয়, 


& 
কাতর পরাণ পরে 
চেয়ে আছে স্নেহভরে, 
নয়ন-কিরণ যেন পীযূষ-লহরী ; 
এমন পদার্থে হেলি 
যাবন! যাঁবনা ঠেলি, 
উভয়-সঙ্কটে আজ মরি যদি, মরি। 


রঙ 
কেনগে!। পরের করে 
সুখের নির্ভর করে, 
আপন। আপনি স্বখী নহে কেন নর ! 
সদাশিব সদানন্দ, 
সতী বিনে নিরানন্দ, 
শ্মশানে ভ্রমেন্‌ ভোলা খেপা দিগম্বর । 


৩৪ 


সারদামঙ্গল। 
ঝি 

হুদয়-প্রতিম। লয়ে 

থাকি থাকি স্খী হয়ে, 
অধিক হ্থখের আশ! নিরাশ! শাশান ; 

ভক্তিভাবে সদা স্মরি, 

মনে মনে পূজা করি, 
জীবন-কুস্থমাঞ্জলি পদে করি দান। 


৮ 
বাসনা বিচিত্র ব্যোমে 
খেল! করে রবি সোমে 
পরিয়ে নক্ষত্র তারা হীরকের হার, 
প্রগাঢ় তিমির রাশি 
ভূবন ভরেছে আসি 
অন্তরে ভ্বলিছে আলো, নয়নে আধার । 


নী 
বিচিত্র এ মত্তদশা, 
ভাবভরে যোগে বসা, 
হৃদয়ে উদার জ্যোতি কি বিচিত্র জ্বলে ! 
কি বিচিত্র স্থরতান 
ভরপুর করে প্রাণ, 
কে তুমি গাহিছ গান আকাশ মণ্ডলে ! 


সারদামঙ্গল । ৩৫ 


১৩ 
জ্যোতির প্রবাহ মাজে 
বিশ্ববিমোছিনী রাজে ! 
কে তুমি লাবণ্য-লতা মুঙ্ডি মধুরিমা, 
সব স্বছ হাসি হানি 
বিলাও অস্বত রাশি, 
আলোয়. করেছ আলো! প্রেমের প্রতিম] ! 


১১ 
ফুটে ফুটে অবিরল 
হাসে সব শতদল, 
অবিরল গুঞ্জরিয়ে ভ্রমর বেড়ায় ; 
সমীর স্থরভিময় 
হথখে ধীরে ধীরে বয়, 
লুটায়ে চরণ তলে স্ততিগান গায়। 


১২ 
'আচম্বিতে এ কি খেল! ! 
নিবিড় নীরদমাল! ! 
হা হা রে, লাবণ্য-বাল। লুকা”ল, লুকা'ল ! 
এমন ঘুমের ঘোরে 
জাগালে কে জোর কোরে, 
লাধের স্বপন আহা ফুরা'ল, ফুরা”ল ! 


নারদামঙ্গল। 
১৩ 
বসন্তের বনবালা 
ঘুমের রূপের ডালা 
মায়ার মোহিনী মেয়ে স্বপন হ্ৃন্দরী ! 
মনের মুকুর তলে 
পশিয়ে ছায়ার ছলে 
কর কত লীলাখেলা ; কতই লহুরী ! 


১৪ 
কোথা থেকে এস তারা, 
মাখিয়ে স্থধার ধারা» 
জুড়াতে কাতর প্রাণ নিশাস্ত সময়ে ! 
(লয়ে পশু পক্ষী প্রাণী 
ঘুমায় ধরণী রাণী,) 
কোথায় চলিয়ে যাও অরুণ উদয়ে ! 


১৫ 
ফের একি আল এল! 
কই কই, কোথা গেল, 
কেন এল, দেখ। দিল, লুকাল আবার ! 
কে আমারে অবিরত 
খেপায় খেপার মত, 
জীবন-কুস্থম-লতা। কোথারে আমার ! 


সারদামঙ্গল । ৩৭ 
১৬ 

কোথা সে প্রাণের পাখী, 

বাতাসে ভাসিয়ে থাকি 
আর কেন গান কোরে ডাকেন আমায় ! 

বল দেবী মন্দাকিনী ! 

ভেসে ভেসে একাকিনী 
সোণামুখী তরীখানি গিয়েছে কোথায় ! 


১৭ 
এই না, তোমারি তীরে 
দেখা আমি পেনু ফিরে, 
তুলে কেন না রাখিনু বুকের ভিতরে ! 
হা ধিক রে অভিমান, 
গেল গেল গেল প্রাণ, 
করাল কালিম৷ ওই গ্রাসে চরাচরে ! 


১৮ 
হারায়ে নয়ন-তার। 
হয়েছি জগত-হারা, 
ক্ষণে ক্ষণে আপনারে হারাই হারাই ; 
ওছে ভাই দাও বোলে 
কোন্‌ দিকে যাব চোলে, 
ওকি ওঠে দ্বোলে স্বোলে, কোথায় পালাই! 


৫ 


০৫ 


সারদামঙ্গল। 
১৯ 
ওকি ও, দারুণ শব্দ, 
আকাশ পাতাল স্তব্ধ; 
দারুণ আগুন স্থছু ধুধ্‌ ধুধু ধায়; 
তুমুল তরঙ্গ ঘোর, 
কি ঘোর ঝড়ের জোর, 
পীজর ঝাঁঝর মোর দীড়াই কোথায়! 


্ৃ 
তবে কি সকলি ভুল! 
নাই কি প্রেমের মূল! 
বিচিত্র গগন-ফুল কল্পনা লতার ? 
মন কেন রসে ভাসে 
প্রাণ কেন ভালবাসে 
আদরে পরিতে গলে সেই ফুলহাঁর ? 


২১ 
শত শত নর নারী. 
ঈীড়ায়েছে সারি সারি, 
নয়ন খুঁজিছে কেন সেই মুখখানি £ 
হেরে হারা-নিধি পায়, 
না হেরিলে প্রাণ যায়; 
এমন সরল সত্য কি আছে না জানি ! 


সারদামঙ্গল। 
১৬৫ 


ফুিলে প্রেমের ফুল 
ঘুমে মন ছুল্‌ ছুল্‌? 

আপন সৌরভে প্রাণ আপনি পাগল ; 
সেই স্বর্গ সধা পানে 
কত যে আনন্দ প্রাণে, 


অমায়িক প্রেমিকে তা জানেন কেবল। 


৬০) 
নন্দন-নিকুঞ্জবনে 
বসি শ্বেত শিলাসনে 
খোল! প্রাণে রতিকাম বিহরে কেমন ! 
আঁননে উদাঁর হাঁসি, 
নয়নে অমৃত রাশি ; 
অপরূপ আলে। এক উজলে ভূবন। 


২৪ 
পারিজাত মাল! করে, 
চাহি চাহি স্লেহভরে 

আদরে পরসপরে গলায় পরায় ; 
মেজাজ্‌ গিয়েছে খুলে, 
বসেছে ছুনিয়। ভুলে, 

সুধার সাগর যেন সমুখে গড়ায় । 


সারদামল ! 


রী হর 
চি এক তাবেতে ভোর, 
কি যেন নেশার ঘোর, 

টলিয়ে ঢলিয়ে পড়ে নয়নে নয়ন) 
গলে গলে বাহুলতা, 
জড়িমা-জড়িত কথা, 

সোহাগে সোহাগে রাগে গলগল মন। 


২৬ 
করে কর থরথর, 
টলমল কলেবর, 
গুরুগুরু ছুরুছুরু বুকের ভিতর ) 
তরুণ অরুণ ঘটা] 
আননে আরক্ত ছটা, 
অধর কমল-দল কীপে থরথর । 


ত্৭ 
প্রণয়-পবিত্র কাম, 
স্থথ-ন্বর্মোক্ষ-ধাম। 
আজি কেন হেরি হেন মাতোয়ার1 বেশ! 
ফুলধনু ফুলছড়ি 
দুরে যায় গড়াগড়ি ; 
রতির খুলিয়ে খোঁপা আলুথালু কেশ! 


গলিয়ে গড়িয়ে কোথা চলে গেছে মন; 
মুগ্ধ মত নেত্র ছুটি, 
. আধ ইন্দীবর ফুটি, 
ছুলুছুলু ঢুলুচুলু করিছে কেমন! 


২৯ 
আলসে উঠিছে হাই, 
ঘুম আছে, ঘুম নাই, 
কি যেন স্বপন মত চলিয়াছে মনে; 
স্থখের সাগরে ভাঁমি 
কিবে প্রাণখোল হাসি! 
কি এক লহরী খেলে নয়নে নয়নে ! 


উতুলে উধুলে প্রাণ 
উঠিছে ললিত তান, 
ঘুমায়ে ঘুমায়ে গান গায় ছুই জন; 
স্বরে হরে সম্‌ রাখি 
ডেকে ডেকে ওঠে পাখী, 
তালে তালে চলে চ'লে চলে সমীরুণ। 


৪২ 


সারদামঙ্গল। 
৩১ 
কুঞ্জের আড়াল থেকে 
চন্দ্রমা লুকায়ে দেখে, 
প্রণয়ীর স্থখে সদা সখী স্থধাকর ; 
সাজিয়ে মুকুল ফুলে 
আহ্লাদেতে হেলে ছলে 
চৌদিকে নিকুপ্-লত! নাঁচে মনোহর । 
সে আনন্দে আনন্দিনী, 
উথলিয়ে মন্দাকিনী, 
করি করি কলধ্বনি বহে কুতুহলে ॥ 
৩২ 
এ ভুল প্রাণের ভুলঃ 
মর্ম্দে বিজড়িত মুল, 
জীবনের সঞ্জীবনী অস্বৃত-বল্লরী ; 
এ এক নেশার ভূল, 


অন্তরাত্মা! নিদ্রাকুল, 
স্বপনে বিচিত্রবরূপ! দেবী যোগেশ্বরী ৷ 


৩৩ 
কভু বরাভয় করে, 
চাদে যেন সুধা ক্ষরে 
করেন মধুর স্বরে অভয় প্রদান ; 
কখন গেরুয়া পরা» 
ভীষণ ত্রিশূল ধরা, 


সারদামঙ্গল। ৪৩ 


পদতরে কাঁপে ধরা ভূধর অধীর ; 
দীপ্ত সূর্য্য ছতাশন 
ধ্বকৃ ধ্বক্‌ ছুনয়ন, 
হুস্কারে বিদরে ব্যোম, লুকায় মিহির ; 
ঘোরঘউ্ট অট্ট হাসি 
ঝলকে পাবক রাশি; 
প্রলয়-সাগরে যেন উঠেছে তুফান । 


৩৪ 
কভু আনুখালু কেশে 
শ্াশানের প্রান্ত দেশে 
জ্যো*ন্নীয় আছেন বসি বিষণ বদনে 7 
গঙ্গার তরঙ্গ মাল! 
সমুখে করিছে খেলা, 
চাহিয়ে তাদের পানে উদাস নয়নে । 


৩৫ 
পবন আকুল হয়ে 
চিতা-ভস্মরজ লয়ে 
শোকভরে ধীরে ধীরে শ্রীঅঙ্গে মাখায়, 
শ্বেত করবীর বেলা, 
চাঁমেলি মালতী মেলা, 
ছড়াইয়ে চারি দিকে কাদিয়ে বেড়ায়। 


সারদামঙ্গল । 
হাঁয় ফের বিষাঁদিনী ! 
কে সাজালে উদাঁসিনী ! 
৯পম্বর এ মুর্তি দেবী সন্বর সন্বর ! 
বটে এ শ্বশাঁন মাজে 
এলোকেশী কালী সাজে 
দাঁনব-রুধির-রঙ্গে নাচে ভয়ঙ্কর | 


৩৭ 
আবার নয়নে জল ! 
ওই সেই হলাহল, 
ওরি তরে জীর্জর1 জীবন আঁমার ; 
গরজি গগন ভোরে 
ঈাড়াও ত্রিশূল ধোরে ! 
সংহাঁর-মুরতি অতি মধুর তোমার। 


৩৮ 
আমার এ বজ্ববুক, 
ত্রিশূলেরো তীক্ষ যুখ, 
দাঁও দাও বসাঁইয়ে এড়াই যন্ত্রণা ! 
সমুখে আরক্তমুখী, 
মরণে পরম সুখী, 
এ নহে প্রলয়-ধ্বনি, বাঁশরী-বাজনা | 


মারদামঙ্গল। 8$ 
চ.. 
অনস্ত নিদ্রার কোলে 
অনস্ত মোহের ভোলে 
অনন্ত শয্যায় গিয়ে করিব শয়ন, 
আর আমি কাদিব না, 
আর আমি কীদাব না, 
নীরবে মিলিয়ে যাবে সাধের স্বপন ! 


৪৩ 
তপন-তর্পণ-আঙ 
অসীম যন্ত্রণা-জাল, 
প্রশান্ত অনন্ত ছায়! অনস্ত যামিনী ; 
সে ছায়ে ঘুমাব স্থখে, 
বজ্ঞ বাজিবে ন| বুকে, 
নিস্তব্ধ ঝটিক! ঝঞ্ধা, নীরব মেদিনী। 


৪৯ 
বাঁধ বুক, ত্যজ ভয়, 
পুণ্য এ, পাতক নয় ; 
খুনে আর পরিত্রাণে অনেক অন্তর । 
ভালবাম! তারি ভাল, 
সহে যারে চির কাল; 
ৰাচুক্‌ বাচুক্‌ তাঁরা হউক্‌ অমর ! 


৪৬ সারদামঙ্গল। 
৪২ 

হবেন! হবে ন আর, 
হয়ে গেছে যা হবার, 

ধোরো না ধোরে! না, বৃথা রুধ না৷ আমাকে ! 
এ পোড়া পিঞ্জর রাখি 
উড়ুক পরাণ পাখী, 

দেখুক দেখুক যদি আর কিছু থাকে ! 
ছাড় ! আন! যাঁও যাও! 
বেগে বুকে বিধে দাও! 

ওই সে ত্রিশুল দৌলে গগন মগ্ডুলে! 


চতুর্থ মর্গ। 


সপ 


গীতি। 

[রাগিণী ভৈরবী-তাল ঠাঠুংরি ।] 
কোথাগো প্রক্কতি সতী সে রূপ তোমার ! 
যে রূপে নয়ন মন ভূলাতে আমার । 

সেই স্ুুরধুনী-কুলে 
ফুলময় ফুলে ফুলে। 
বেড়াইতে বনবাল| পরি ফুলহার। 
নবীন-নীরদ-কোলে 
সোণাঁর যে দোলা দোলে, 
ক্ষণেক হুলিতে, ক্ষণে পালাতে আবার। 
সুধাংগুমগ্ডলে বদি 
খেলিতে লইয়ে শশী, 
হাসিয়ে ছড়িয়ে দিতে তারকারতন ;-_ 
হাসি দিগঙ্গনা! গণে 
ধরি ধরি সে রতনে 
খেলিত কন্দুক-খেলা!, হাসিত সংসার। 
এ তমান্ধ তলাঁতলে 
কি বিষম জাল! জলে, 
কেবল অলিয়ে মরি ঘোচেনা আঁধার। 
চল দেবী লয়ে চল, 
যথা জাগে হিমাঁচল, 
উদার সে রূপরাশি দেখি একবার ! 





সারদামঙ্গল। 
অসীম নীরদ নয় ) 

ও-ই গিরি ছিমালয়! 
উথুলে উঠেছে যেন অনন্ত জলধি ; 
ব্যেপে দিগ্‌ দিগস্তর, 
তরঙ্গিয়। ঘোরতর, 
প্লীবিয়া গ্লগনাঙ্গন জাগে নিরবধি। 


চর 
বিশ্ব যেন ফেলে পাছে 
কি এক ফ্ীড়ায়ে আছে ! 
কি এক প্রকাণ্ড কাণ্ড মহান্‌ ব্যাপার ! 
কি এক মহান্‌ মৃষ্ডি 
কি এক মহান্‌ ক্রি 
মহান্‌ উদার সৃষ্টি প্রকৃতি তোমার ! 


পদে পৃর্থী, শিরে ব্যোম, 
তুচ্ছ তারা সূর্য্য সোম 
নক্ষত্র, নখাগ্রে যেন গণিবারে পারে ; 
সমুখে সাগরাম্বর! 
ছড়িয়ে রয়েছে ধরা, 
কটাক্ষে কখন যেন দেখিছে তাহারে। 


সারদামঙ্ল । ৪৯ 
৪ 
কত শত অভ্যুদয়, 
কতই বিলয় লয়, 
চক্ষের উপর যেন ঘটে ক্ষণে ক্ষণে ; 
| হরহর হরহর 
স্থর নর থরথর 
গ্রলয়-পিণাক-রাৰ বাজেনা শ্রবণে। 


৫ 
ঝটিকা ছুরস্ত মেয়ে, 
বুকে খেল! করে ধেয়ে 
ধরিত্রী গ্রাসিয় সিন্ধু লোটে পদতলে । 
স্বলস্ত-অনল-ছবৰি 
ধ্বক্‌ ধ্বক্‌ ভ্বলে রবি, 
কিরণ-স্বলন-স্বাল। মাল! শোঁভে গলে। 


৬ 
কালের করাল হাসি 
দলকে দামিনী রাশি, 
ককড় দস্তে দত্তে ভীষণ ঘর্ষণ; 
ত্রিজগত ত্রাহি ত্রাহি ; 
কিছুই জাক্ষেপ নাহি 
কে যোগেন্দ্র ব্যোমকেশ যোগে নিমগন ! 





সারদামলল। 


খু 
ওই মেরু উপহাসি 
অনন্ত বরফ রাশি 
ষুবন্‌ তপন করে ঝক্‌ ঝক্‌ করে ! 
উপরে বিচিত্র রেখা, 
চারু ইন্দ্রধনু লেখা, 
অলকা অমরাবতী রয়েছে ভিতরে-- 
লুকান লুকান যেন রয়েছে ভিতরে ॥ 





৬ 
ওই কিবে ধবধব 
তু তুঙ্গ শৃঙ্গ সব 
উর্ধমুখে ধেয়ে গেছে ফুঁড়িয়। অন্বর ! 
ঈাড়াইয়ে পাদদেশে 
ললিত হরিত বেশে 
«বর নিকুঞ্জ-রাজি সাজে থরেথর । 


৯ 
সানু আলিঙ্গিয়ে করে 
শূন্যে যেন বাজি করে 
বপ্র-কেলি-কুতৃহলে মত করিগণ ; 
নবীন নীরদমালা 
সঙ্গে সঙ্গে করে খেলা, 
দশন বিজলী-ঝলা বিলসে কেমন ! 


সারদামঙ্গল। ৪১ 


3০ 
ওই গগুশৈল-শিরে 
গুল্সরাঁজি চিরে চিরে 
বিকশে গৈরিক-ঘটা ছট। রক্তময় ! 
তৃণ তরু লতাজাল, 
অপরূপ লালেলাল ; 
মেঘের আড়ালে যেন অরুণ উদয়। 


১১ 
কাছে কাছে স্থানে স্থানে 
নীচ-মুখে উচ-কাণে 
চরিয়! বেড়ায় সব চমর চমরী, 
স্থচিকণ শুভ্র কায় 
মাছি পিছলিয়া যায়, 
অনিলে চাঁমর চলে চক্দিমা-লহরী ॥ 
ইউ (৯ 
১২ 
কিবে ওই মনোহারী 
দেবদারু সারি সারি 
দেদার চলিয়। গেছে কাতারে কাতার ! 
দুর দূর আলবালে, 
কোলাকুলি ডালে ডালে, 
পাতার মন্দির গাঁথা মাথায় সবার । 


৫২ 


মারদামঙল । 
৫ 
তলে তৃণ লতা পাতা 
সবুজ বিছান! পাতা; 
ছোট ছোট কুগ্তবন হেথায় হোথায়। 
কেমন পাকম ধরি, 
কেকারব করি করি, 
ময়ূর ময়ূরী সব নাচিয়। বেড়ায়! 


১৪ 
মধ্যমে ফোয়ারা ছোটে, 
যেন ধূমকেতু ওঠে, 
ফরফর তুপ্ড়ি ফোটে, কেটে পড়ে ফুল) 
কত রকমের পাখী 
কলরবে ডাকি ডাকি 
সঙ্গে সঙ্গে ওঠে পড়ে, আহলাদে আকুল। 


১৫ 
জলধারা বরঝর, 
সমীরণ সরসর, 
চমকি চরন্ত মগ চায় চারি দিকে ;-- 
চমকি আকাশ-ময় 
ফুটে ওঠে কৃলয়, 
চমকি বিছ্যল্লতা মিলায় নিষমিখে। 


সারদামঙ্গল। $৩ 
১৬ 

একি স্থান অভিনব ! 

বিচিত্র শিখর সব 
চৌদিকে দীড়ায়ে আছে ঘেরিয়ে আমায় ; 

গায়ে তরু লও পাত। 

খোলো থোলে। ফুল গাঁথা, 
বরফের--হীরকের টোপর মাথায়। 


১৭ 


তলভূমি সমুদয় 

ফুলে ফুলে ফুলময়, 
শিরোপরে লম্বমান মেঘের বিতান ; 

আকাশ পড়েছে ঢাকা, 

আর নাহি যায় দেখা 
তপনের হ্থবর্ণের তরল নিশান, 


১৮ 
কেবল বিজলী-মাঁল! 
বেড়ায় করিয়ে খেলা ; 
কেন গো+ বিমানে আজি অমরী অমর! 
তোমরা কি সারদারে 
দেখেছ, এনেছ তারে 
ভূষিতে এ প্রকৃতির প্রাসাদ স্ন্দর! 


সারদামল। 
১৯ 

হা দেবী, কোথায় তুমি ! 

শূন্য গিরি-ফুলভূমি ! 
কোথায়--কোথায়__হায়_-সারদা_সাঁরদা!_. 

আর কেন হাস্য-মুখে! 

হানে! উগ্র বন্তু বুকে !_ 
কি ঘোর তামসী নিশি !- ক ঈ% ₹% 


হত 
আহি স্সিগ্ধ সমীরণ ! 
বুঝিলে তুমি বেদন ! 

বুঝিল না স্থলৌচনা সারদা আমার 1 
হা মানিনী ! মাঁনভরে 
গেছ কোন্‌ লোকান্তরে !-- 

বল দেব, বল বল কুশল তাহার ! 


২১ 
অয়ি, ফুলময়ী সতী 
গিরি-ভূমি ভাগ্যবতী! 
অভাগার ত”. তব -এনি জন ) 
দেখ যদি পাঁই তার, 
দেখা হবে পুনর্ববার ; 
হলেম তোমার কাছে বিদায় এখন ॥ 


' সারদামঙল । ৫ 


হং 
ওই ওই স্ৃগুভূমে, 
আচ্ছন্ন তুহিন ধূমে 
রয়েছে আকাশে মিশে অপরূপ স্থান! 
আবছা! আব্ছ! দেখা যায় 
গুহ! গোমুখের প্রায়, 
পাতাল ভেদিয়! তায় ধায় যেন বান। 


তত 

ফেনিল সলিলরাশি 

বেগভরে পড়ে আসি, 
চন্দ্রলৌোক ভেঙে যেন পড়ে পৃথিবীতে ) 

.. শ্বধাংশু-প্রবাহ পারা 

শত শত ধায় ধারা, 
ঠিকরে অসংখ্য তার ছোটে চারি ভিতে !__ 
অসংখ্য শীকর শিল। ছোটে চারি ভিতে। 


হ৪ 
শৃঙ্গে শৃঙ্গে ঠেকে ঠেকে, 
লক্ষে লম্ফে বেঁকে ঝেঁকে, 
জেলের জালেচ'মত য় ছত্রাকার, 
ঘুরিয়ে ছড়িয়ে পড়ে; 
. ফেনার আরশি ওড়ে, 
উড়েছে মরাল যেন হাজার হাজার। 


৪৬ 


সারদামঙ্গল । 
চে 
আবরিয়ে কলেবর 
ঝরিছে সহস্র ঝর, 
ভূগুভূমি মনোহর সেজেছে কেমন ! 
যেন ভৈরবের গায় 
আহ্নাদে উ্ধুলে ধায় 
ফণা তুলে চূল্বুলে ফণী অগণন। 


ত্৬ 
নেমে নেমে ধারাগুলি, 
করি করি কোলাকুলি, 
একবেণী হয়ে হয়ে নদী বয়ে যায় ; 
ঝরঝর কলকল 
ঘোর রাবে ভাঙে জল, 
পশু পক্ষী কোলাহল করিয়ে বেড়ায়। 


২৭ 
সিংহ ছুটি শুয়ে তটে 
আনন আবরি জটে, 
মগন রয়েছে যেন আপনার ধ্যানে ; 
আলমসে তুলিছে হাই, 
কা'কেও দৃকৃপাত নাই, 
গ্রীবাভঙ্গে কদাচিৎ চায় নদী পানে। 


সারদামঙ্গল । ৫৭ 
২৮ 

কিবে ভূগু-পাদমূলে 

উুলে উথুলে ছুলে 
ট”লে ঢলে চলেছেন দেবী স্থরধনী ! 

কবির, যোগীর ধ্যান, 

ভোল। মহেশের প্রাণ, 
ভারত-স্থরভি-গাভী, পতিত-পাবনী। 


পুণ্যতোয়! গিরিবাল। ! 
জুড়াও প্রাণের জ্বাল। ! 
জুড়ায় ভ্রিতাপ-স্বাল। মা তোমার জলে! 


পঞ্চম সর্গ। 


গীতি। 
[রাগিধী বেহাগ_-তাল কাওয়ানী।] 


মধুর রজনী, 
মধুর ধরণী, 
মধুর চন্ত্রমা, মধুর মমীর! 
ভাগীরধী-বুকে 
তাসি ভাসি সুখে 
চলে ফুলময়ী তরী ধীর ধীর! 
আলুথালু কেশ, 
আলুথালু বেশ, 
ঘুমায় কামিনী রূপসী রুচির! 
অপরূপ হাঁস 
আননে বিকাশ, 
অধরপল্পব অলপ অধীর! 
না জানি কেমন 
দেখিছে স্বপন 
মধুর-_মধুর__মূরতি মদির ! 





১ 
বেল! ঠিক দ্িপ্রহর ! 
দ্বিনকর খরতর, 
নিঝুম্‌ নীরব সব- গিরি, তরু, লতা। 
কপোতী স্থদূুর বনে 
ঘুঘু-_ঘু করুণ স্বনে 
কাঁদিয়ে বলিছে যেন শোকের বারত। 


সারদামঙ্গল। ৫৯ 


হ 
তৃষায় ফাটিছে ছাতি, 
জল খুঁজে পাঁতিপাতি 
বেড়ায় মহিষ যুথ চাঁরি দিকে ফিরে। 
এলায়ে পড়িছে গা, 
লটপট করে পা, 
- ধুঁকিয়ে হরিণগুলি চলে ধীরে ধীরে। 





৩ 
কিবে ম্সিগ্ধদরশন, 
তরু রাজি ঘনঘন, 
অতল পাতা'লপুরী নিবিড় গহন ! 
যত দূর যায় দেখা 
ঢেকে আছে উপত্যকা, 
গভীর গম্ভীর স্থির মেঘের মতন। 


৪ 
কায়াহীন মহ! ছায়া 
 বিশ্ব-বিমোহিনী মায়া 
মেঘে শশী ঢাকা রাঁকা-রজনী রূপিণী, 
অসীম কানন-তল 
ব্যেপে আছে অবিরল; 
উপরে উজলে ভানু, ভূতলে যামিনী। 


০ 


সারদামঙ্গল। 
৫ 
ঘোর্‌ ঘোর্‌ সমুদয়, 
কি এক রহস্যময়, 
শান্তিময়, তৃপ্ডিময়, ভূলায় নয়ন ; 
অনন্ত বরষাকালে 
অনন্ত জলদ জালে 
লুকায়ে রেখেছে যেন জ্বলন্ত তপন। 


৬ 
পত্র-রন্ধু ধরি ধরি 
কিরণের ঝারা ঝরি 
মাণিক ছড়িয়ে যেন পড়েছে কাননে, 
চিকণ শাদ্ল দলে 
দীপ্‌ দীপ্‌ কোরে জ্বলে 
তারক! ছড়ান যেন বিমল গগনে ॥ 


নভ-চুম্বী শূঙ্গবরে 
ও কি দপ্দপ্‌ করে! 

কুঞ্জে কুঞ্জে দবানল হইল আকুল ; 
তরঃ থেকে তরুপরে, 
বন হতে বনাস্তরে 

ছুটে, যেন স্কুটে ওঠে শিমুলের ফুল-_ 
রাশি রাশি শিমুলের ফুল। 


সারদামঙল। ৬১ 
৮ 
অচ্চিপুঞ্জ লক লক, 
ভূক ভূক, ধ্বক ধ্বক, 
দাউ দাউ ধুধু ধুধু, ধায় দশ দিকে; 
বন্ধা বন্ধা হন্কা ছোটে, 
বৌবৌ ঝৌবে! চক্ি লোটে, 
মাতাল ছুটেছে যেন মনের বেঠিকে। 


৪ 
দেখিতে দেখিতে দেখ 
কেবল অনল এক, 
এক মাত্র মহাঁশিখ! 'ওঠে নিরবধি ) 
আগ্নেয় শিখর পরে 
যেন ওঠে বেগভরে 
ভীষণ গগন-মুখী আগুনের নদী । 


১০ 

দ্িগঙ্গন! গণ যেন 

আতঙ্কে আড়ষ্ট হেন, 
অটল প্রশান্ত গিরি বিভ্রান্ত উদাস; 

চতুদ্দিকে লক্ষে ঝম্পে, 

মত যেন রণদন্ফে 
তোলপাড় কোরে ধায় দারুণ বাতাঁস__ 
উঃ!কি আগুন-সাঁখ! দারুণ বাতাস! 


৮ 





সারদামঙ্গল। 
১১ 
ভ্রিলোক তারিণী গঙ্গে, 
তরল তরঙ্গ রঙ্গে 
এ বিচিত্র উপত্যকা আলো! করি করি 
চলেছ মা মহোল্লাসে ! 
তোমারি পুলিনে হাসে, 
স্থদুর সে কলিকাতা আনন্দ নগরী । - 


১২ 

আহা, স্নেহ-মাখা নাম, 

আনন্দ_ আনন্দ ধাঁম, 
প্রিয় জন্মভূমি তুমি কোথায় এখন ! 

এ বিজন গিরি-দেশে 

প্রকৃতি প্রশীস্ত বেশে 
যতই সাম্তৃনা করে, কেদে ওঠে মন; 
কেন মা! আমার তত কেঁদে ওঠে মন! 


১৩ 
হে সারদে দাও দেখা ! 
বাঁচিতে পারিনে একা» 
কাতর হয়েছে প্রাণ, কাতর হৃদয় ; 
কি বলেছি অভিমানে 
শুনোন। শুনো ন। কাণে, 
বেদন! দিওন! প্রাণে ব্যথার সময়! 


সারদামঙ্গল। 


১৪ 
অহ, অহ, ওহো, ওহো, 
কি মহান্‌ সমারোহ ! 
ঘোর-ঘটা মহাছটা৷ কেমন উদার । 
নিসর্গ মহান্‌ মূর্তি 
চতুদ্দিকে পায় ্ফৃ্তি 
চতুদ্দিকে যেন মহা সমুদ্র অপার। 


১৫ 
অনন্ত তরঙ্গ মালা 
করিতে করিতে খেলা 
কোথায় চলিয়া গেছে, চলেন! নজর ) 
দৃষ্টিপথ-প্রান্তভাগে 
মায়ায় মিশিয়। জাগে 
উদার পদার্থরাজি সাঁজি থরেথর। 


১৬ 
উদার-__-উদারতর 
ঈাড়ায়ে শিখর-পর 
এই যে হদয়-রাণী ভ্রিদিব-স্থষম! ! 
এ নিসর্গ-রঙ্গভূমি, 
মনোরম নটা তুমি, 
শোভার সাগরে এক শোভা নিরুপমা ! 


৬৪ 


সারদামঙ্গল। 
১৭ 
আননে বচন নাই, 
নয়নে পলক নাই, 
কাণনাই মননাই আমার কথায়; 
মুখখানি হাসহাস, 


আলুথালু বেশ বাস, 
আলুথালু কেশপাশ বাতাসে লুটায়। 


১৮ 
না জানি কি অভিনব 
খুলিয়ে গিয়েছে তব 
আজি ও বিহ্বল মত্ত প্রফুল্ল নয়নে ! 
আদরিণী, পাগলিনী, 
এ নহে শশি-যাঁমিনী ; 
ঘুমাইয়ে একাকিনী কি দেখ স্বপনে! 


১৯ 
আহ! কি ফুটিল হাসি! 
বড় আমি ভালবাসি 
ওই হাসিমুখখানি প্রেয়মী তোমার, 
বিষাদের আবরণে 
বিমুক্ত ও চন্দ্রাননে 
দেখিবার আশ! আর ছিল না! আমার ! 


সারদামঙগল। ৬ 
দরিদ্র ইন্দ্রত্ব লাভে 


কতটুকু হুখ পাবে, 
কবির স্থখের সিন্ধু অনন্ত উদার ! 


২৪ 
ও বিধুবদন-হাসি 
গোলাপ-কুহম-রাশি, 
ফুটে আছে যে জনার নেশার নয়নে ; 
সে যেন কি হয়ে যায়, 
সে যেন কি নিধি পায়, 
বিহ্বল পাগল প্রায়, বেড়ায় কি বোকে বৌকে আপনার মনে, 
এস বোন, এস ভাই, 
হেসেখেলে চলে যাই 
আনন্দে আনন্দ করি আনন্দ কাননে! 
এমন আনন্দ আর নাই ত্রিভূবনে ! 


২১ 
এমন আনন্দ আর নাই ত্রিভুবনে ! 
হে প্রশান্ত গিরি-ভূমি, চর 
জীবন জুড়ালে তুমি পন 
জীবন্ত করিয়ে মম জীবনের ধনে ! এ 
এমন আনন্দ আর নাই ত্রিভুবনে ! 


সারদামঙল । 


এ 
প্রিয়ে সঞ্ত্রীবনী লতা, 
কত যে পেয়েছি ব্যথা 
হেরে সে বিষাদময়ী মূরতি তোমার ! 
হেরে কত ছুঃস্বপন 
পাগল হয়েছে মন, 
কতই কেঁদেছি আমি কোরে হাহাকার ! 


৬০] 
আজি সে সকলি মম 
মায়ার লহরী সম 
আনন্দ সাগর মাজে খেলিয়া বেড়ায়। 
দাড়াও হুদয়েশ্বরী, 
ত্রিভুবন আলো করি, 
ছুনয়ন ভরি ভরি দেখিব তোমায় ! 


৪ 
দেখিয়ে যেটে ন৷ সাধ, 
কি জানি কি আছে ম্বাদ, 
কি জানি কি মাখ। আছে ওশুত আননে ! 
কি এক বিমল ভাতি, 
প্রভাত করেছে রাতি ; 
হাসিছে অমরাবতী নয়ন-কিরণে ! 





মারদামঙ্গল। ৬৭ 


২৫ 
এমন সাধের ধনে 
প্রতিবাদী জনে জনে, 
দয়! মায় নাই মনে, কেমন কঠোর। . 
আঁদরে গেথেছে বাল! 
হদয়-ুম্থম-মালা, 
কৃগাণে কাটিবে কেরে সেই ফুলডোর! 


২৬ 
পুন কেন অশ্রুজল! 
বহ তুমি অবিরল ! 
চরণ কমল আহা! ধুয়াও দেবীর! 
মানস-মরসী-কোলে 
সোণার নলিনী দোলে, 
আনিয়ে পরাও গলে সমীর স্ধীর! 


বিহঙ্গম ! খুলে প্রাণ 
ধররে পঞ্চম তাঁন! 
সারদা-মঙ্গল গান গাও কুতুহলে ! 





ইতি। রঃ 


প্রিরে, 

শ্রীতি। 
[রাগিণী সিঙ্ধু-ভৈরবী,_তাল ঠূংরি ] 


কি মধুর মনোহর মূরতি তোমার ! 
সদ! যেন হাসিতেছে আলয় আমার ! 


সদা যেন ঘরে ঘরে 
কমল!.বিরাজ করে, 
ঘরে ঘরে দেববীণ। বাজে সারদার ! 


ধাইয়ে হরষ-ভরে 
কল কোলাহল করে, 
হাসে খেলে চারি দিকে কুমারী কুমার! 


হয়ে কত জালাতন 
করি অন্ন আহরণ, 
ঘরে এলে উলে ধায় হৃদয়ের ভার! 


মরুময় ধরাতল, 
তুমি শুভ শতদল, 
করিতেছ ঢলঢল সমুখে আমার ! 


ক্ষুধা ভৃষ! দূরে রাখি, 
ভোর্‌ হ'য়ে বসে থাকি, 
নয়ন পরাণ ভোরে দেখি অনিবার !-_ 
তোমায়, দেখি অনিবার। 


তুমি লক্ষমী-সরম্বতী, 
আমি ব্রহ্গাণ্ডের পতি, 
হোগ্গে এ বস্থমতী যাঁর খুসি তার! 

